Grafía De Lingva Aragonensi

A **grafía De Lingva Aragonensi**, **grafía DLA**, y **ortografía SLA** ye un conchunto de convencions ortograficas proposadas por a Sociedat de Lingüistica Aragonesa (SLA) en 2006 pa la representación escrita de l'aragonés y o benasqués en a revista De Lingva Aragonensi, editada por ista asociación, y pa o suyo uso en as comunicacions y articlos presentaus a congresos, simposios y publicacions por os miembros d'a SLA.

## v/b
*Se escribe **v** en antroponimos: *Vicient, Valdesca*; toponimos: *Varbenuta, Vilanòva, Vio*; y apelativos: *verdat, verdor, vergel, viello, vilada, avogau, debant, calivo, enverenar, navata...* U **b** en toponimos: *Bielsa, Besians;* apelativos: *bobon, bodillos, bufar, buixo, bresca, bruir...; cabalero, oblidar/olbidar...,* en posición inicial u interior, pendendo d'a etimolochía romance.

S'escriben con **-v-** os imperfectos d'indicativo: *caleva, puyava, feva, veniva…*

En aragonés y en benasqués, os dos grafemas representan en l'actualidat o sonito bilabial oclusivo sonoro [b] u fricativo [β].

## c
*Debant de *e*/*i* representa en aragonés o sonito interdental fricativo sordo [θ] y en benasqués o sonito apicoalveolar sordo [s]: antroponimos: *Cilia, Licer, Vicient; top. Larcin, Lecina, Oncins;* apelativos: *cillo, ciresa, cismero, cista...; alcorce, [[cancillo]], encendallo, encetar, escacilar, esvolarciar, replaceta, operacion, situacion…*
*Debant de *a*/*o*/*u* representa o sonito velar oclusivo sordo [k]: *casa, cocho, curto...*

## ç
Debant de *a*/*o*/*u*, representa en aragonés o sonito interdental fricativo sordo [θ] y en benasqués o sonito apicoalveolar sordo [s] en posición interior: *acapiçar-se arronçar, encomençar, engalçar, carbaça/crapaça, ribagorçano, charraço…*

## ts
Representa o grupo final romance que s'emplega en benasqués ta o morfema verbal d'a 2ª persona de plural: *anets, fets, ubrits…* Tamién s'usa cuan o morfema *-s* (verbal u nominal) entre en contacto con un sonito dental anterior (etimolochico u no pas): *puets* (pres. ind.),  *acabats* (p. perf.), *dits, maduts, seguts…*

## z
*Debant de *a*/*o*/*u* inicials y en posición final: toponimos: *A Zolle, As Corz, Balcez, Sant Póliz, Tierz;* verbos: *cantaz, puez, podez, fez;* sustantivos: *zafraina, zoque, ferfez, mocez, toz, troz, zagal, zambra, azembla, zaguero, zapo, zona…*. En benasqués istas palabras s'escriben con *s* debant de *a*/*o*/*u* inicials: *safraina, saguero, sapo…*
*S'usa con verbos orichinatos d'o sufixo grieco **–izar<-ízein**: *economizar, finalizar...*, en benasqués s'escriben con *s*: **–isar**.

## g
*Debant de *e*/*i* representando lo sonito prepalatal africato sordo [ʧ] en aragonés y benasqués (toponimos *Gerbe, Ginuabel, Gillué, Gistau, Gisten;* antroponimos *Ángel, Gil, Ginés;* apelativos *gelar, gemecar, general, gent, ginero, ginebro, girar, gireta, gitar...; engerbeliu, regitar, regirar...; freginage, misage, orage, potage, vergel...*).
*Debant de *a*/*o*/*u*, representa o sonito velar oclusivo sonoro [g], *galapaton, gotet, guaire…* y fricativo [γ]: *saga, rogar...*

## gu
Digrafo que debant de *e*/*i* representa os sonitos belar oclusivo sonoro y fricativo: *guerra, guito, seguir…*

## j
Debant de *a*/*o*/*u* representando lo sonito prepalatal africato sordo [ʧ] en aragonés y benasqués: toponimos: *Jaca, Jasa;* antroponimos: *Jusep, Juan; jargon, jacer, jovenalla, jordon, jornal, jugar, jugo, juliol, juntar, dijós, esconjurar, minjar, misaja…*.

## ch
Voces en as que l'anterior sonito no corresponde con as grafías etimolochicas anteriors: *chaminera, chollar, choriço, choto, chuflo, chuta, foringacho, forcancha, gavacho, pobrichon, cocho, tocho…*

## qu
*Debant d'o diftongo *-ua-* representa o sonito oclusivo velar sordo [k] cuan aparixe en latín etimolochicament: *Pasqual; quadro, quan, quanto, qual, quarto, quasi, quatre...*, y no en atros casos: *evacuar*.
*Debant de *e*/*i* representa o mesmo sonito [k]: *quera, queixar-se, qui, quiesto…*
*Debant de *e*/*i* se marca o diftongo con dieresi en a u: *aqüeducto, aqüifero, freqüencia...*

## y
Representa en aragonés y en benasqués, o sonito mediopalatal sonoro: toponimos *Ayerbe, Yosa, Puyuelo;* apelatativos *[[yayo]], yo, fayena, fuyir, mayestro, paseyo, puyar, pueyo...*

## ll
*Representa en aragonés y en benasqués o sonito palatal lateral sonoro [λ]: top. *Estaroniello, Moriello, Torrolluala...;* apelato *muller, palla, atrallar, treballar...*.

En benasqués y aragonés ribagorzano representa la palatalización d'a *l* en posición inicial u interior en os grupos **bl, gl, cl, fl, pl**: *llana, llaston, [[llenau]], llullo; bllanco, llárima, cllot, cllau, fllors, fllama, pllaça, pllorar, cinglla...*

## ny
Este dígrafo representa el sonido nasal palatal [ɲ]: top. Bunyals, Ranyin, Varbunyals…; apelat. apanyar, anyada, canyimo, cenyar, luenyes, monyaco…).

## -m
Morfema verbal d'a primera persona de plural en aragonés oriental (*Chistau y Ribagorza*) y benasqués: *fem, fevam, farem, feigam, fesem, fariam*.

## h
*Mantenimiento d'a h latina: toponimos *Huarrios, Huerta de Vero…;* sustantivos *história, home, hora, hue, hortalicia, ahiere…;* verbos *heva hese, habria*.
*As voces d'orichen prerromano s'escriben sin d'h (*Echo, Uesca*).
*A voces sin d'h latina se mantienen: *uellas, uellos, uevo, uambra, uebra, ueso*, pero en os derivatos a on aparixe un fonema belar sonoro, s'usa o grafema **g-**: *gollet, esgollariar < ŎCULU, gosarallo< OSSU.*

## r
Representa o sonito albeolar bibrant simple que en benasqués y atras variedaz (chistabín, ansotano y ribagorzano) gosa estar mudo en posición final: *mullé > muller, mai<mair, [[pai]]<pair,  baixá > baixar, milló > millor…* y tamién de traza mas cheneralizata debant d'os pronombres *fe-lo > fer-lo, baixá-ne > baixar-ne* y en plurals: *Linars; mullés > mullers, millós > millors…,* en a forma verbal de segunda persona d'o present d'indicativo en aragonés *quies > quiers* y benasqués *qués > quers (< QUAERIS).*

## x
*Representa o sonito prepalatal fricativo sordo [ʃ]: toponimos *Cáxol, Fraixen, Ixep…,* precedito en aragonés centro-oriental y benasqués d'i epetentica: *ixolomar, baixar, buixo, fraixengo, sarraixon...,* y no pas en as variedaz occidentals: *buxo, xolomar.*
*Representa o sonito [ks] en *sexo, fluxo, fixo, prefixo, flexo, mixto, texto* y atros cultismos (y os suyos derivatos).

## -t
*S'escribe a t final: toponimos *La Civitat, Benavent, Sant Lorient, Sallent, Vicient…;* apelativos *ciudat, sociedat, soledat, verdat, calient/calent, debant, dolent, ferfet, gent, malament, mocet, mont, nueit/nuet/nit, paret, puent...*
*En os cherundios d'o benasqués y l'aragonés ribagorzano no se escribe: *calén, querín, tenín…*

## Vocals
L'aragonés poseye actualment cinco vocals, pero en benasqués bi ha diferencia entre vocal ubierta y zarrata en a *e* e a *o*, as cuals se representarán *ò, è* e *u, é*: *sèt ‘siet’/ sét ‘sete’, fòrt ‘fuerte’/ fórt ‘forno’.*

## i
*S'escriben con ixe grafema os toponimos e formas verbals de primera persona d'o singular que rematan en vocal [i]: toponimos *Bafallui; foi, doi, estoi, voi, tenevai, fevai...*
*O pronomino-adverbial *i < IBI*, que en os dialectos orientals (Chistau y Ribagorza) y en benasqués s'escribe como *hi*.
*A conchunción copulativa historica en aragonés ye *e < ET*. Manimenos se leyera *i* excepto en Bielsa. En benasqués y aragonés ribagorzano, s'usará *i*.

## Accentuación
*S'accentúan totas as palabras oxitonas u agutas rematatas en vocal y vocal mas -s: aragonés allá, benasqués *allà*), *astí*, aragonés, benasqués, *dimpués, exprés, només, vusté, país, puyás, tenés, fuyís, está, baixará, fará*;, (benasqués *està, baixarà, farà*)... A resta no s'accentua: *manguan, manguans, bombolon, bombolons, ababol, ababols, sermon, sermons, paul, pauls,* verbo *estan;* toponimos *Crespan, Bespen...;* antroponimos *Quinon, Ramon, Tonon…*
**No s'accentuarán voces ni participios con ditongos decreixients: *hereu, tornau, baixau; bebeu...* pero sí cherundios propios d'o benasqués *cantàn, bebén, partín* y l'aragonés ribagorzano *cantán, bebén, partín…*
*S'accentuarán totas as palabras paroxitonas u planas que no rematen en -n u en -s: *imagen, imagens, joven, jovens / ráfil, caráuter, févaz, puyávaz....;* ni las que rematen en vocal, incluyitas as palabras y formas verbals paroxitonas rematatas en iato: *mio, dia, tia, ferreria;* verbos *faria, fuiria, tendria, actua...*
*En benasqués, s'emplega cuan sía menester l'accento ubierto u zarrato: *memòria* y a vocal **a** tonica siempre tendrá accento grau (**à**).
*As palabras proparoxitonas u esdruxulas s'accentuan siempre: toponimos *Épila, Puértolas...*
*S'accentuan *quí, quán, qué, quál, quánto, cómo, án, dó* interrogativos.
*Bels monosilabos leban accento diacritico ta distinguir-los d'atros homografos. As formas verbals *dé, é, és, sé* ta diferenciar-las de *de* (preposición) *e* (conchunción), *es* (articlo) y *se* (pronombre y conchunción); os adverbios *més, sí* ta diferenciar-los de *mes* (sustantivo) y *si* (conchunción), y o pronombre *él*, ta diferenciar-lo de l'articlo *el*. O sustantivo *té* ta diferenciar-lo d'o pronombre *te*.
*En alto ribagorzano s'acentúa o pronombre **éls** ta diferenciar-lo de l'articulo masculín plural **els**.

## Atros signos graficos
### Apostrofe
*Debant de nombres masculins que prencipien por *a, e, o, u, h*: *l'aragonés, l'esmo, l'onso, l'urmo, l'home...*
*Debant de femenins que prencipien por *a*: l'arna, l'arca masar...*, pero pas debant d'a resta de  bocals y d'h: *la orella, la estrela, la engardaixina, la história, la hora...*
*S'apostrofará debant d'o pronombre *atro, l'atro, l'atra.*
*A preposición *de* s'apostrofará cuan lo faiga en bel dialecto. 
**Debant de l'articlo indeterminato, *d'un, d'una;* 
**Debant de l'articlo determinato en belas variedaz *d’o, d'as, d'a*
**Debant de pronombres, d’aquels, d’este, d’el, d’el, d’ella, d’éls, d’ixes. 
**Debant de adverbios, *d'alavez, d'astí* y pronombres, *d'alguno* 
**Debant de toponimos y nombres, *d'Arro, d'Echo, d'Ixep, d'Oto, d'Usana, (no s'apostrofará la u consonantica: *de Uesca, de uego*) y nombres *d'anís, d'esparto, d'ixardabol, d'onso, d'urmo*.
*As preposicions de, ta + art. ante vocal se escribirán como sigue: de l’agüerro, ta l’abre…
*No s'apostrofará la preposición debant de nombres de letra, *de a, de efe…*
*S'apostrofará la preposición **ta** debant d'articlo determinato, *ta'l, t'a*, pero no a resta de preposicions, *pel, pal.*
*S'apostrofarán os pronombres en posición proclitica, *m'afogo, m'esmeligo, m'esbarro, m'ixugo / t'afogas, t'esmeligas, t'esbarras, t'ixugas / s'afoga, s'esmeliga, s'esbarra, s'ixuga / s'afogan, s'esmeligan, s'esbarran, s'ixugan / m'he, t'has, s'ha, s'han* y as combinacions pronominals, *mo'n, to'n, me'n, te'n, se'n, n'i hai*.
*S'apostrofará o pronombre **lo** debant de *o*, *l'olorava* y en combinacions con atro pronombre: *me'l, te'l, se'l, mo'l, to'l.*

## Guión
*S'usa guión entre un pronombre en posición enclitica y o derbo. Formas derbals impersonals, dezaga infinitivo: *meter-ne, baixar-se, baixar-ie, fer-lo, fer-se, tornar-se-ne, ir-se-ne...;* dezaga cherundio: *sentín-la/sentindo-la, decindo-les-ne/din-les-ne, baixán-se-ne, tornán-ie...* dezaga imperativo: *da-le-ne, dixaz-le-ne, dixa-lo-ie, di-lo-ie, torna-lo-ie, baixa-me-la, llimpiaz-les-ne...*.

## Atros
*Os signos d'admiración y interrogación s'escribirán a la fin d'a frase.
*Se escribe separatas as locucions, *a sovent, a escape, a embute, a penas, de vez, de tardes, de zaga, a más/a més*.
*Se escribe chunto *només/nomás*.
*Se puede escribir *de seguida* u *deseguida*.

## Vinclos externos
*Mas información en a pachina d'a SLA

## Referencias